**Feeling Worthy of Torah**

**שבועות תשע"ב - YU Staff Lunchtime Learning**

**1) אהבת מישרים – אות ח'[[1]](#footnote-1), עמ' לח (ר' משה ראזענשטיין זצ"ל, משגיח בישיבה דלומזה)**

החסרון היותר גדול במצב הגשמי אינה צרה כ"כ, מפני שאפשר להושע מצרה זאת בין רגע אחד, **והחסרון היותר קטן במצב הרוחני, הוא גדול, מפני שדרוש זמן רב ועבודה רבה ויגיעה גדולה לתקן החסרון הזה.** (ד' מרחשון תר"ץ.)

**2) קובץ שיחות קודש – מאמרים, שבועות, עמ' קנו (האדמו"ר מספינקא [בני ברק] שליט"א)**

כל מקצוע שלמד אדם עדיין אין זה מחייב שלבסוף יעבוד בזה לפרנסתו, שיתכן וילמד נגרות ולבסוף יתעסק בטקסטיל, וכדו', **אמנם במקצוע התורה, לא יתכן שילמד וילך לעיסוק אחר, כשלומדים תורה, מחויב הדבר שיעסקו בה לבסוף.**

# 3) Reb Shraga Feivel[[2]](#footnote-2) by [Yonoson Rosenblum](http://www.artscroll.com/Authors/Yonoson_Rosenblum.html) (pg 123, fn. 10)- *“We are now studying the Torah that was given to us in the desert, and which was expounded in the oral Torah by scholars living in Babylonia. The Ramban, who wrote commentaries on both the written and oral Torah, lived in Spain, and Rashi in France. The Maharsha who concentrates mainly on Tosafos lived in Poland, and we who drink from the water of all of them live in Williamsburg, where we study the Torah that was given at Sinai.”*

**4) שמות (יתרו) – פרק כ, פסוק יד (ע"פ השפת אמת)**

וְכָל הָעָם רֹאִים אֶת הַקּוֹלֹת וְאֶת הַלַּפִּידִם וְאֵת קוֹל הַשֹּׁפָר וְאֶת הָהָר עָשֵׁן; וַיַּרְא הָעָם **וַיָּנֻעוּ וַיַּעַמְדוּ מֵרָחֹק.**

**5) מאיר עיני חכמים – מהדורא תנינא [עה"ת], שבועות, עמ' טו. (ר' מאיר יחיאל הלוי זי"ע)**

במדרש איתא שתיבת "אנכי" הוא לשון מצרי, **וצריך להבין מדוע פתח השי"ת העשרת הדברות בלשון מצרי? ונ"ל שרצה השי"ת להורות לנו שאפילו האדם עומד במדרגה פחותה ונמוכה בחי' מצרים ערות הארץ, אפי' שם יכולים להכיר כי ד' אחד ואין עוד מלבדו**, ואפי' בשעה שאיש ישראל עוסק בדברים גשמיים צריך לדבק עצמו בו ית' ולקיים ולדבקה בו, כמ"ש בכל דרכיך דעהו... וזה שאי' בגמ' שארבע פרשיות דתפילין מרמזים במלת "לטוטפות", טט בכתפי שתים, פת באפרקי שתים, וצ"ל למה בפ' תפילין נכתב בלשונות נכרים? ובזה ניחא שהתורה רמזה לנו שמצות תפילין שהוא ליחוד שמו ית' יכולים לקיים, אפ' בכתפי ובאפרקי שהם ארצות גוים יכולים לעבוד את ד', אם רק רוצים.

**6) ספר טעמי המנהגים - קונטרס אחרון, עמ' רפ (ר' אברהם יצחק שפרלינג זצ"ל)**

ובשם הגאון הקדוש מוהר"ר דוד דייטש זצוק"ל, **הטעם שנאמרו י' הדברות בלשון יחיד, להורות שאל יחשוב האדם מה איכפת אם לא אהיה מעובדי ד'**, הלא כמה מלאכים, כמה צדיקים עובדים אותו, ומה לו לעבודתי. **על כן אמר הקב"ה לכל אחד "אנכי ד' אלקיך", פירוש שתדמה בנפשך שרק אלקיך אני ואין לי עובדים זולתך וכל העבודה מוטלת עליך**, ואם כן בודאי צריך זהירות יתירה.

**7) מעין בית השואבה – פרשת יתרו, עמ' קצג-קצד (ר' שמעון שוואב זצ"ל)**

"וַיּוֹצֵא מֹשֶׁה אֶת הָעָם לִקְרַאת הָאֱלֹקים, מִן הַמַּחֲנֶה; וַיִּתְיַצְּבוּ בְּתַחְתִּית הָהָר" (שמות יט, יז). ובפרקי דרבי אליעזר (פרק מא) ר' חכינאי אומר היום כפול כלילה וישנו ישראל עד שתי שעות ביום ששינת יום העצרת עריבה והלילה קצרה, ויצא משה למחנה ישראל והיה מעורר אותם משינתם אמר להם עמדו משינתכם כבר בא החתן ומבקש את הכלה להכניסה לחופה וממתין לה כדי ליתן להם את התורה, ע"כ. **ודבר זה פליאה עצומה בעין כל רואה איך יתכן שבני ישראל לא יבואו בהכנה דרבה להמעמד הנשגב הלז כל הלילה ולא עוד אלא שהיו ישנים עד ב' שעות ביום? והביאור י"ל שאבותינו חשבו שענין מתן תורה הוא בבחינת נבואה, ולכן עלו כולם למטותיהם לקבל חזיון הנבואה בחלום הלילה מתוך שינה**, ודימו שמתוך שמחה של מצוה של אכילה ושתיה ושינה עריבה יזכו להשראת השכינה ולחלומות של נבואה. ובאמת בענין הנביאות לא טעו שהרי בכל נביא חוץ ממשה רבינו כתיב (בהעלותך יב, ו) "אִם יִהְיֶה נְבִיאֲכֶם ד' בַּמַּרְאָה אֵלָיו אֶתְוַדָּע, בַּחֲלוֹם אֲדַבֶּר בּוֹ" **ולכן היה משה רבינו צריך לעוררם משניתם להגיד להם כי לא הרי התורה כהרי הנבואה, כי לקבל את התורה צריכים להיות ער עם מוח צלול ושכל בהיר[[3]](#footnote-3)**, כי אחרת אי אפשר ללמוד תורה בבינה דעה והשכל, וקבלת התורה עדיפה מנביאות כמאמרם ז"ל (ב"ב דף יב.) חכם עדיף מנביא... וזהו הטעם למנהגם של ישראל שבכל שנה ושנה בליל חג השבועות[[4]](#footnote-4) כשמתעוררות האורות וההשפעות של מתן תורה מתקנים אנו את טעות אבותינו ומנדים שינה מעינינו כדי לקבל את התורה מתוך לימוד במוחות ערים ובעינים פתוחות, וסדר הלימודים בלילה הזה נקרא "תיקון" ליל שבועות מהאי טעמא.

**8) מדרש שיר השירים רבה – פרשה ו**

"לֹא יָדַעְתִּי נַפְשִׁי שָׂמַתְנִי" (שה"ש ו,יב), תני ר' חייא משל לבת מלכים שהיתה מלקטת בשלפים, נמצא המלך עובר והכיר שהיא בתו, שלח אוהבו נטלה והושיבה עמו בקרונין, והיו חברותיה תמהות עליה ואומרות, אתמול הייתה מלקטת בשלפים והיום יושבת בקרונין עם המלך, אמרה להם כשם שאתם תמהות עלי כך אני תמהה על עצמי, וקראת על עצמה לא ידעתי נפשי שמתני, **כך כשהיו ישראל במצרים משועבדין בטיט ולבנים והיו מאוסין ובזויין בעיני המצריים, וכשנעשו בני חורין ונגאלו ונעשו סגנים על כל באי עולם, והיו אומות העולם תמהות ואומרות אתמול הייתם עובדים בטיט ולבנים והיום נעשיתם בני חורין וסגנים על כל העולם, והיו ישראל אומרים להם כשם שאתם תמהים עלינו כך אנו תמהים על עצמנו**, וקראו על עצמן לא ידעתי נפשי שמתני...

**9) Stone Edition of Tanach, “Ruth” (Artscroll, pg 1705)-** *There are various reasons why the Book of Ruth is read on the festival of Shavuos. One of them is instructive and inspiring in our everyday lives.* ***No one had more right to feel that she was a failure than Ruth, scrounging in the fields for her next meal.*** *Boaz could not have attached much significance to his attempts to make her life easier. But God viewed them differently; He attached such importance to their deeds that He incorporated them in the sacred Scriptures… What a remarkable and inspiring teaching! No deed is ignored. No act is forgotten. Just as God gave His Torah on Shavuos, so He wants us to know that the deeds of mortals can become part of His plan.*  ***Ruth’s story of triumph over adversity remains a historic teaching of man’s potential for greatness.***

**10) אור החיים הקדוש – שמות פרק ג, פסוק ח (ר' חיים אבן עטר זצ"ל)**

וטעם שנסתכנו ישראל במצרים בבירור שער הנ' לצד שלא היו בני תורה, **מה שאין כן דורות האחרונים באמצעות תורתם ישיגו ליכנס לשער הנ' ולהוציא בולעו מפיו, ואז ספו תמו בחינת הטומאה.** ומעתה כל שהיה ד' מוציא ישראל קודם זמן כל שהוא היו ממעטים הבירור והיו מתמעטים במושג ולזה הוציאם בנקודה האחרונה של מ"ט וקודם שיכנסו לשער הנ', והוא אומרם ז"ל וגאלם מיד. (פסחים פ"י מ"ה לגי' הרמב"ם).

**11) בית ישראל – שבועות, שנת תש"ט (ר' ישראל אלתר מגור זי"ע)**

כ"ק אאז"ל הגיד בשם הח' הרי"ם זצ"ל שזה היום היותר יקר מכל השנה. ביום הזה נגבהים כל נפשות בני ישראל, וזה הכח מדהע"ה "מאשפות ירים אביון להושיבי עם נדיבים". גם הגיד **שֶיִשי ודוד הלכו במחשבה שהם פסולים וזאת הי' לטובה שהתפללו להשי"ת שיעלו הפסולים ועשו טובה לכל העולם שנתעלו הפסולים באמת...**

**12) מדבר קדמות – מערכת ש', אות ז"ך (ר' חיים יוסף דוד אזולאי [חיד"א] זצ"ל)**

**טעם שנקרא שבועות, כי נשבע הקב״ה שלא ימיר אותנו ואנחנו נשבענו לו שאין אנו ממירים אותו ח״ו.** הרב עיר וקדיש אוה"ח בס׳ טור ברקת סי׳ תצ"ד.

1. "שלא להתפעל מחסרון הגשמיות" [↑](#footnote-ref-1)
2. The Life and Times of Rabbi Shraga Feivel Mendlowitz, the Architect of Torah in America [↑](#footnote-ref-2)
3. וע"ע ב**אסופת מערכות**, שמות עמ' שסא-שסב (ר' חיים יעקב גולדויכט זצ"ל) [↑](#footnote-ref-3)
4. כדאיתא ב**מגן אברהם**, אורח חיים סימן תצ"ד. [↑](#footnote-ref-4)